ມຽນມາ ຈະໃຫ້ ຄະນະກວດກາ ສປຊ ເຂົ້າໄປກວດ ສະຖານທີ່ຕ່າງໆ
ອົງການ​ພະລັງງານ​ປະລະມານູ​ສາກົນ ຫລື IAEA ​ຕົກລົງລະບຽບ​ການ​ເພີ້ມ​ເຕີມ​ ອະນຸຍາດ​ໃຫ້​ຄະນະ​ກວດກາ ​​ໄປ​ກວດ​ເບິ່ງສະຖານ​ທີ່​ຕ່າງໆ​ໄດ້ ໃນມຽນມາ.
ອົງການນິວເຄລຍ ຂອງສະຫະປະຊາຊາດ ມີທ່າທາງວ່າຈະໄດ້ ຮັບອະນຸຍາດໃຫ້ເຂົ້າໄປກວດກາ ສະຖານທີ່ຕ່າງໆຢູ່ໃນມຽນມາ ພາຍໃຕ້ການຕົກລົງ ທີ່ຄາດວ່າ ຈະເຊັນກັນ ໃນວັນອັງຄານມື້ນີ້ ອົງການພະລັງງານປະລະມານູສາກົນ ຫລື IAEA ກ່າວວ່າ ການ ຕົກ ລົງ ທີ່ເອີ້ນວ່າ ລະບຽບການເພີ້ມເຕີມນັ້ນຈະອະນຸຍາດໃຫ້ຄະ ນະກວດ ກາ ໄປກວດເບິ່ງສະຖານທີ່ຕ່າງໆໄດ້ ໂດຍບໍ່ມີການປະ ກາດລ່ວງໜ້າ ການເຄື່ອນໄຫວທີ່ວ່ານີ້ ຈະໃຫ້ຄວາມກະຈ່າງແຈ້ງ ກ່ຽວກັບການ ສົງໄສທີ່ຍັງມີຢູ່ວ່າມຽນມາໄດ້ພະຍາຍາມພັດທະນາອາວຸດນິວ ເຄລຍໃນຂະ ນະທີ່ປະເທດໄດ້ຢູ່ພາຍໃຕ້ການປົກຄອງຂອງທະຫານມາເປັນເວລາດົນ ນານ ທີ່ໄດ້ສີ້ນສຸດລົງໃນປີແລ້ວນີ້ ເກົາຫລີເໜືອທີ່ໄດ້ທຳການທົດລອງອາວຸດນິວເຄລຍຂອງຕົນນັ້ນ ເປັນທີ່ສົງໄສວ່າ ເຮັດວຽກຮ່ວມກັບລັດ ຖະບານມຽນມາ ມຽນມາ ໄດ້ປະຕິເສດຕໍ່ຂໍ້ກ່າວຫາເຫຼົ່ານີ້